钦定古今图书集成/明伦汇编/闺媛典/第119卷 > 周缮纪妻曹氏
## 钦定古今图书集成/明伦汇编/闺媛典/第119卷 > 周缮纪妻曹氏

按《益都耆旧传》：“犍为南安周缮纪妻者，同县曹氏女
也，名禁，字敬姬。年十七适周氏，二年而夫亡。时禁怀
妊数月，后产子元馀，丧事阕，遂移居依父母，必欲守
义，育养孤弱。父愍其年少子稚，默以许同县狐宾，遣
车马衣服来欲迎禁，父乃告禁，勃然作色凄怆言曰：
‘依近父母，本不图此’。因流涕慷慨，乃自投舍后流水。”
于是举家竞赴救出而气息已绝。积二日一夜，乃复
苏息。二亲由是知其至诚，谢宾解婚禁，歔欷长叹，乃
更将子还依夫弟居止，洁身执操，非礼不动。